=== Storhedstid og nedgang ===
Socialdemokratiet havde uafbrudt regeringsmagten fra 1953 til 1968 under en række statsministre som [[Hans Hedtoft]], [[H.C. Hansen]], [[Viggo Kampmann]] og [[Jens Otto Krag]]. I denne periode blev [[velfærdsstat]]en udbygget kraftigt, og partiet opnåede de bedste valgresultater i efterkrigstiden. I 1965 skiftede partiet tillige navn fra det hidtidige ''Socialdemokratisk Forbund'' til ''Socialdemokratiet i Danmark''. Den stigende velstand og kulturelle kommercialisering medførte imidlertid også, at den traditionelle [[arbejderklasse]] og [[arbejderkultur]] gik i opløsning. Socialdemokratiets medlemstal, der toppede i 1950 med 286.000 medlemmer,<ref>[https://www.b.dk/politiko/de-politiske-partiers-medlemstal-siden-1960 De politiske partiers medlemstal siden 1960. Berlingske.dk 25. april 2013.]</ref> begyndte herefter at falde; i september 2021 var medlemstallet lidt over 32.000.<ref name=kd2/> Samtidig kom det traditionelle samarbejde med [[LO]] og det øvrige organisationsnetværk under pres, primært fordi et stigende andel af fagbevægelsens medlemmer ikke længere stemte socialdemokratisk. I 1996 opgav parti og fagbevægelse derfor den gensidige repræsentation på hovedbestyrelsesniveau.
Samfund Historie Arbejdsmarkedet Foreninger Organisationer